Η Αράχωβα είναι μαγική όλο τον χρόνο. Όλες τις εποχές του χρόνου έχει κάτι να σου προσφέρει. Τον χειμώνα, τα χιονοδρομικά κέντρα Παρνασσού τον χειμερινό αθλητισμό. Το χειμώνα, ειδικά τα σαββατοκύριακα, η Αράχωβα γεμίζει ασφυκτικά. Για τα Χριστούγεννα, Πρωτοχρονιά και των Φώτων, δεν γίνεται λόγος, θα πρέπει να φροντίσεις να κλείσεις πολύ νωρίτερα για τη διαμονή σου αφού τα ξενοδοχεία και οι ξενώνες συνήθως δεν μπορούν να καλύψουν την πολύ αυξημένη ζήτηση. Την άνοιξη, το περίφημο Πανηγυράκι της Αράχωβας και το παραδοσιακό Πάσχα. Για τους Αραχωβίτες είναι η καλύτερη περίοδος για έναν επισκέπτη προκειμένου να γνωρίσει την Αράχωβα και να ζήσει από κοντά το μοναδικό αυτό στον κόσμο έθιμο! Το καλοκαίρι, την δροσιά της υγιεινής ατμόσφαιρας, το νόστιμο φαγητό και τις περιπλανήσεις στα μονοπάτια του Παρνασσού. Διάβασε εδώ γιατί αξίζει να πας το καλοκαίρι στην Αράχωβα. Το φθινόπωρο, μια κοντινή στα μεγάλα αστικά κέντρα εξόρμηση στη φύση η οποία θα σε αναζωογονήσει και θα σε ξεκουράσει.